open-index/open-wikipedia-markdown huggingface dataset:
Էլիզաբեթ Ամհերսթ Հեյլ

**Էլիզաբեթ Ֆրանսիս Ամհերսթ Հեյլ** (, ի ծնե՝ **Էլիզաբեթ Ֆրանսիս Ամհերսթ**, ), կանադացի նկարչուհի, ապրել է Ստորին Կանադայում (հետագայում՝ Քվեբեկ)։

## Կենսագրություն
Ուիլյամ Ամհերսթի և Էլիզաբեթ Փեթերսոնի դուստրը, ծնվել և մեծացել է Անգլիայում։ Հեյլին տեղափոխվել է Կանադա 1799 թվականին, երբ նրա ամուսինը՝ Ջոն Հեյլին, որը բրիտանական բանակի սպա է եղել, ուղարկվել է Քվեբեկ քաղաք։ Նա հայտնի է եղել բնանկարների իր գծանկարներով և նկարներով, մասնավորապես 1804 թվականին Նյու Յորքի նոր քաղաքի (այժմ՝ Տորոնտո) ջրաներկով։ 1812 թվականի պատերազմի ժամանակ նա իր երեխաներին տարել է Անգլիա՝ հակամարտությունից խուսափելու համար, վերադառնալով պատերազմի ավարտից հետո։ Այն բանից հետո, երբ նրա ամուսինը գնել է Սենթ-Ան-դե-լա-Պերադի սենատորը, նա լցրել է էսքիզների մատյան՝ գույքի և շրջակա տարածքի շենքերի գծագրերով։

Քոլին Քոութսը նրան վերագրել է «անգլիական ազնվական գեղագիտությունը» Քվեբեկ բերելու մեջ։ Հեյլի աշխատանքները գտնվում են Կանադայի ազգային պատկերասրահի, Օնտարիոյի արվեստի պատկերասրահի, Կանադայի գրադարանի և արխիվների, *Eastern Townships Resource Centre*-ի, *Canadian Women Artists History Initiative Documentation Centre*-ի և *Musée du Québec*-ի հավաքածուներում։

Նրա որդին՝ Էդվարդը, եղել է նահանգի օրենսդիր խորհրդի անդամ։ Մյուս որդին՝ Ջեֆերին, նշանավոր բարեգործ է եղել։

Մահացել է 1826 թվականին Քվեբեկ քաղաքում։

Նրա նամակագրությունը իր եղբոր՝ Ուիլյամ Ամհերսթի հետ հրատարակվել է որպես *The Rising Country: The Hale-Amherst Correspondence, 1799-1825* (): Նրա աշխատանքները ներառված են Քվեբեկի ազգային գեղարվեստի թանգարանի հավաքածուում։

## Ծանոթագրություններ

Կատեգորիա:Կանադացի նկարչուհիներ
Կատեգորիա:Կանադացի արվեստագետներ
Սամուել Առաքել

**Սամուել Առաքել** (, հունվարի 26, 1982թ․), երաժիշտ, ներդրող և ձեռնարկատեր։

## Կյանք և կրթություն
Հաճախել է Երևանի թիվ 172 միջնակարգ դպրոցը և սկսել ջութակ նվագելու իր երաժշտական կրթությունը Երևանի Սայաթ-Նովայի անվան երաժշտական դպրոցում։ 1994 թվականին ընտանիքն արտագաղթել է Լեհաստան։ Նախքան Վրոցլավի Կարոլ Շիմանովսկու անվան երաժշտական ավագ դպրոց տեղափոխվելը, սովորել է Կալիշի Հենրիկ Մելցերի 1-ին և 2-րդ աստիճանի երաժշտական դպրոցում և Գուստավ Առնոլդ Ֆիբիգերի անվան դաշնամուրային գործարանի տեխնիկական դպրոցում։ Մասնակցել տարբեր ազգային և միջազգային մրցույթների՝ արժանանալով ճանաչված պրոֆեսորների գովասանքին, ինչպիսին է լորդ Եհուդի Մենուհինը։

## Կարիերա
2004-2008 թվականներին վարել է թվային մարքեթինգի սեփական բիզնեսը՝ օգնելով տեղացի ձեռներեցներին առցանց գովազդել և վաճառել իրենց արտադրանքը։ Իր գիտելիքներն ընդլայնելու համար 2009 թվականին ընդունվել է Վրոցլավի Տեղեկատվական Տեխնոլոգիաների և Կառավարման «Կոպեռնիկոս» բարձրագույն դպրոցը՝ համակարգչային գիտություն մասնագիտությամբ։ Նույն թվականին Լեհաստանում բացել է LED էկրանների իր բիզնեսը՝ «Առաքել Գրուպ»-ը։ Կարճ ժամանակում կարողացել է հեղինակություն ձեռք բերել Եվրոպայում LED էկրաններ արտադրող և տեղադրող լավագույն 3 ընկերություններում։ Անձամբ նախագծել է LED էկրանների վերահսկման և կառավարման ամբողջական համակարգերը, ինչը նշանակում էր, որ ընկերությունը 2010-ականներին ունեցել է եզակի լուծումներ միջազգային ասպարեզում։

Rolex, Cartier և Patek Phillipe խոշորագույն ապրանքանիշների հետ աշխատանքի շնորհիվ կարողացել է զարգացնել իր պրոֆեսիոնալ կարիերան։ Նրա փորձն ու գիտելիքները թվային մարքեթինգի աշխարհում զգալի են եղել այս ընկերությունների համար և օգնել են նրանց հասնել ավելի լայն լսարանի և ավելի մեծ հաջողությունների։

Սամուել Առաքելը նաև հեղինակ է և հրատարակել է թվային մարքեթինգի վերաբերյալ մի քանի գրքեր, որոնցից են՝ «Be A Winner Within The Crowd-Unlocking the Key to Digital Marketing Success» (Դարձեք հաղթող ամբոխում՝ բացելով թվային մարքեթինգի հաջողության բանալին), «Unlock the Power of Advertising with Samuel Arakel» (Բացահայտեք գովազդի ուժը Սամուել Առաքելի հետ) և «Impact of Al in Digital Marketing, by Samuel Arakel» (Արհեստական բանականության ազդեցությունը թվային մարքեթինգում, հեղինակ՝ Սամուել Առաքել)։ Գրքերը հրապարակվել են տարբեր հրատարակչություններում և հասանելի են աշխարհի տարբեր երկրներում։

## Հրատարակված գրքեր
* *Be A Winner Within The Crowd - Unlocking the Key to Digital Marketing Success*,
* "Unlock the Power of Advertising with Samuel Arakel",
* "The Impact of AI in Digital Marketing, by Samuel Arakel":

## Աղբյուրներ
* Be A Winner Within The Crowd 2023
* Unlock The Power Of Advertisement 2023
* Patrick French (2023): Startup Dreams: The Inspiring Stories of Entrepreneurs Who Built Successful Businesses from Scratch. ISBN 9798890348647

## Ծանոթագրություններ

Կատեգորիա:Հայ երաժիշտներ
Կատեգորիա:Հայ ձեռնարկատերեր
Էմիլի Լուիզ Օրր Էլիոթ

**Էմիլի Լուիզ Օրր Էլիոթ** (, ), կանադացի նկարչուհի և նորաոճ պատկերազարդող։

## Կենսագրություն
Էմիլի Լուիզ Օրրը ծնվել է Մոնրեալում և սովորել է Տորոնտոյում՝ Օնտարիոյի գեղարվեստի քոլեջում, Նյու Յորքի ուսանող նկարիչների լիգայում և Նյու Յորքի դիզայնի դպրոցում։ Բացի իր յուղաներկով կտավներից, բնապատկերներից և ծաղիկներից, նա նաև էսքիզներ է տրամադրել Իթոնի և Սիմպսոնի կատալոգների համար և նկարազարդել նորաոճ նմուշներ թերթերի և ամսագրերի համար։ Էլիոթը նաև սյունակ է գրել նավերի և նավակների մասին *Toronto Star*-ի համար, երգեր է հորինել և դասախոսություններ է կարդացել արվեստի մասին։

Նրա աշխատանքները ցուցադրվել են Կանադայի գեղարվեստի թագավորական ակադեմիայում, Օնտարիոյի նկարիչների միությունում, Կանադայի կանանց արվեստի ասոցիացիայում և Կանադական ազգային ցուցահանդեսում։ Նա Կանադայի ազգային ցուցահանդեսի կանանց կոմիտեի հիմնադիր նախագահն է եղել։ Այժմ նրա աշխատանքները ցուցադրվում են Վիկտորիա քոլեջում, Էմմանուել քոլեջում, Սուրբ Հիլդայի քոլեջում, Էլիզաբեթ թագուհու հիվանդանոցում և Տորոնտոյի կանանց մամուլի ակումբում։

1893 թվականին նա ամուսնացել է Ջոն Էֆրեմ Էլիոթի հետ։ Զույգն ունեցել է մեկ որդի։

Էմիլի Լուիզ Օրր Էլիոթը մահացել է Տորոնտոյում 84 տարեկան հասակում։

Նրա աշխատանքները պահվում են Տորոնտո քաղաքի շուկայական պատկերասրահի և Տորոնտոյի հանրային գրադարանի հավաքածուներում։

Էմիլի Լուիզ Օրր Էլիոթի արվեստի հավաքածուն, որը հրատարակվել է այլ նկարազարդողների կողմից, նվիրաբերվել է Օնտարիոյի գեղարվեստի պատկերասրահին։

## Ծանոթագրություններ

Կատեգորիա:Կանադացի արվեստագետներ
Կատեգորիա:Կանադացի նկարչուհիներ
Կատեգորիա:Կին պատկերազարդողներ
Ամառային խաղեր (ֆիլմ, 2001)

**«Ամառային խաղեր»**, (անգլ.՝ «Summer Catch») 2001 թվականի ամերիկյան կատակերգական ֆիլմ է։

## Սյուժե

Չաթեմ քաղաքը, որը գտնվում է Մասաչուսեթս նահանգի Քեյփ Քոդ թերակղզում։ Այստեղ են Միացյալ Նահանգների երկու ամենահզոր զվարճանքները՝ բեյսբոլն ու սերը, կազմելով հրաշալի զույգ։ Գլխավոր հերոս Ռայան Դաննը (Ֆրեդի Պրինց կրտսեր) երկար ժամանակ է, ինչ բեյսբոլ է խաղում, ինչն էլ դարձել է նրա կյանքի մի մասը։ Խաղի անկայունության պատճառով նա չի կարող խաղալ լուրջ թիմում և գումար աշխատել իր հոբբիով։ Մի քիչ գումար վաստակելու համար ստիպւած հոր ընկերությունում խոտհունձի է մասնակցում։ Ակնկալելով հաղթանակ կամ արհեստավարժ խաղ Քեյփ Քոդի ամառային լիգայում, որտեղ բոլոր հավակնոտ բեյսբոլիստները ձգտում են գնալ, նա իր մասնակցությունն է ցուցաբերում խաղերին։ Պատահաբար հանդիպում է հարուստ ընտանիքից մի աղջկա՝ Թեքլի Փերիշին (Ջեսիկա Բիլ), ով այդ ժամանակ հանգստանում է Չաթեմում։ Ծանոթությունը վերածվում է սիրո։ Դժվար է սիրահարի համար, քանի որ նա պետք է կենտրոնանա խաաղի վրա։ Բացի երիտասարդ, սկսնակ բեյսբոլիստներից, Քեյփ Քոդ ամառային լիգայի խաղերին մասնակցելու են գալիս նաև պրոֆեսիոնալ ակումբների ներկայացուցիչներ՝ փնտրելով նոր խաղացողներ և պրոֆեսիոնալ պայմանագրեր կնքելով նրանց հետ։ Արդյո՞ք Ռայանը կկարողանա լավ հանդես գալ խաղադաշտում, երբ բոլոր մտքերը հիմա Թեքլիի կողմն են։

## Դերերում
}

|}

## Հետաքրքիր փաստեր
Գլխավոր՝ Ֆրեդի կրտսեր Պրինցի դերի հոնորարը կազմել է 1500000 դոլար։

## Արտաքին հղումներ
* http://www.summercatch.warnerbros.com/flash.html
* http://www.summercatch.com/

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:Կատակերգություն
Կատեգորիա:Ֆիլմեր, որոնց գործողությունները տեղի են ունենում Մասաչուսեթսում
Կատեգորիա:2001 ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Օհայոյում նկարահանված ֆիլմեր
Կատեգորիա:Մասաչուսեթսում նկարահանված ֆիլմեր
Deck Nine

**Idol Minds, LLC** (շուկային անվանումը՝ **Deck Nine** և **Deck Nine Games**), ամերիկյան մասվոր ընկերություն, որը զբաղվում է համակարգչային խաղերի մշակմամբ, գլխավոր գրասենյակը տեղակայված է Վեսթմինսթեր քաղաքում։ Ստուդիան հիմնդրվել է 1997 թվականի ապրիլին Մարկ Լայոնսի և Սքոթթ Աթկինսի կողմից, ովքեր Sony Interactive Studios America-ի նախկին աշխատակիցներ էին։ Մինչև 2013 թվականը ընկերությունը մշակել է խաղերը բացառապես PlayStation խաղային համակարգի համար։ Հետագայում ընկերությունը սկսեց մշակել նաև այլ պլատֆորմների համար մինչև 2017 թվականի մայիսը, երբ փոխեց անվանումը դառնալով «Deck Nine»։ Լայոնսը համարվում է ընկերության նախագահը և տեխնիկական գծով տնօրենը։

## Պատմություն
Idol Minds-ը հիմնադրվել է ծրագրավորող Մարկ Լայոնսի և նկարիչ Սքոթթ Աթկինսի կողմից։ Վաղ շրջանում երկուսն էլ աշխատել են Sony Interactive Studios America-ում, որը տեղակայված է Սան Դիեգոյում, սակայն այն բանից հետո երբ Լայոնսը ընտանիքով տեղափոխվեց Կոլորադո նահանգ, 1997 թվականի ապրիլի 1-ին հիմնեց Idol Minds ընկերությունը։ Ընկերությանը հայտնիություն բերեց 2007 թվականի նոյեմբերին թողարկված Pain խաղը, որում օգտագործվում էր ragdoll անիմացիաներ։ Խաղը դարձավ 2008 թվականի ամենաշատ ներբեռնված խաղը PlayStation Network-ում։ 2009 թվականի հոտեմբերին Idol Minds-ը հեռացրեց իր 46 աշխատակիցներից 26-ին։ Մի աղբյուր բացատրեց հեռացումները, Pain խաղի բյուջեի կրճատմամբ, որը ուներ մեկ ֆինանսավորման աղբյուր՝ Sony Computer Entertainment (SCE)։ E3 2011-ի ընթացքում, ստուդիան ներկայացրեց Ruin դերային խաղը, որը մշակված Idol Minds և SCE-ի կողմից Սան Դիեգոյում։ Այն բանից հետո, երբ խաղը անվանափոխվեց դառնալով՝ Warrior’s Lair, Idol Minds-ը հեռացվեց նախագծից։ Ավելի ուշ, Idol Minds-ը իր ուշադրությունը կետրոնացրեց անվճար բջջային խաղերի վրա։ Warrior’s Lair-ի խաղի մշակումը չեղարկվեց 2013 թվականի հուլիսին։ 2015 թվականի օգոստոսին, Idol Minds-ը մեկնարկեց դրամահավաք Kickstarter կայքի միջոցով, որի նպատակն էր հավաքել 400 000 ամերիկյան դոլար Shutterbug խաղի ֆինանսավորման համար։ Նախագիծը չեղարկվեց մեկնարկից 10 օր անց, երբ հավաքվել էր 3000 դոլարից մի փոքր քիչ գումար։

2017 թվականի մայիսի 31-ին Idol Minds ընկերությունը հայտարարեց, որ իր ուշադրությունը կետրոնացնելու է հիմնականում հեքիթային խաղերի վրա, փոխելով անվանումը «Deck Nine»-ի։ Այս անվանումը ընտրվել է Planetfall խաղի հանդեպ ունեցած հարգանքից։ Ընկերությունը մշակեց և թողարկեց իր սեփական խաղային շարժիչը՝ StoryForge։ E3 2017-ի ժամանակ, Square Enix հրատարակչությունը հայտարարեց, որ Deck Nine-ը սկսել է մշակել Life Is Strange: Before the Storm խաղը, որը համարվում է  Life Is Strange խաղի սքիվելը։ 2018 թվականի սեպտեմբերին Deck Nine-ը հայտարարեց, որ Square Enix-ի հետ զբաղվում են նոր նախագծի վրա։

2021 թվականի դեկտեմբերին Game Awards 2021-ի ժամանակ, Telltale Games-ը հայտարարեց, որ Deck Nine-ի հետ միասին զբաղվում են The Expanse: A Telltale Series խաղի մշակմամբ։

## Խաղերի ցանկ
### Idol Minds

### Deck Nine

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Ստուդիաներ
Լարա Գրանժեն

**Լառա Գրանժեն** (, ) , ֆրանսիացի լողորդ Նոր Կալեդոնիայի տարածքից, որը մասնակցում է համալիր լողի և բատերֆլայի անհատական մրցույթների։ 2012 թվականին Ամառային օլիմպիական խաղեր 2012-ին նա ընդհանուր 400 մետր համալիր լողով վերջնագծին է հասել 18-րդը, սակայն եզրափակիչ դուրս չի եկել։

Նոր Կալեդոնիայի՝ որպես Ֆրանսիայի արտերկրյա տարածքի կարգավիճակի հետ կապված, Գրանժենը մրցում է Նոր Կալեդոնիայի համար տարածաշրջանային (Խաղաղօվկիանոսյան) մրցումներում, իսկ Ֆրանսիայի համար՝ մայրցամաքային և գլոբալ մրցումներում։

2011 թվականին Նումեաում կայացած Խաղաղ օվկիանոսի խաղերում Գրանժեն մասնակցել է բոլոր քսան կանանց մրցույթներին (ներառյալ մեկ մրցույթ բաց ջրում) և բոլոր մրցույթներում շահել է մեդալ, այդ թվում՝ 16 ոսկե պարգև։ 2007 և 2011 թվականների խաղերում Գրանժեն Դիանա Բույ Դույի հետ, որը նույնպես ներկայացնում էր Ֆրանսիան և Նոր Կալեդոնիան, լողացել է մի քանի լողամրցումային թիմերում։ 2015 թվականին Իսրայելի Նեթանյա քաղաքում կայացած կարճ ջրի լողի Եվրոպայի առաջնությունում Գրանժենը 400 մետր համալիր լողի ժամանակ 4։ 29.14 ժամանակով գերազանցել է անհատական լողի ֆրանսիական ռեկորդը։ Նա շահել է բրոնզե մեդալ։ Ավելի վաղ՝ 2015-ին, Ֆրանսիա Լիմոժ քաղաքում կայացած Ֆրանսիայի առաջնությունում, նույն մարզաձևում արդեն գերազանցել Է Ֆրանսիայի երկար տարածության ռեկորդը։ 2016 թվականին նա կրկին գերազանցել է երկար հեռավորության ռեկորդը՝ ցուցադրելով 4:36.61 ժամանակ Ֆրանսիայի առաջնությունում և Մոնպելիեի օլիմպիական փորձարկումներում։

## Ծանոթագրություններ

Կատեգորիա:Ֆրանսիացի լողորդներ
Սեռական ոտնձգությունների սկանդալ կաթոլիկ եկեղեցում (Ավստրիա)

**Սեռական ոտնձգությունների սկանդալ Ավստրիայի կաթոլիկ եկեղեցում,** եկեղեցու անդամների կողմից սեռական բռնության գործի դրվագներից մեկն է։

## Կարդինալ Գրոյեր
Հռոմի պապ Հովհաննես Պողոս II-ը՝ սեռական ոտնձգությունների մեղադրանքների ալիքի ֆոնին հեռացրել է Կարդինալ Հանս Հերման Գրոյերին Վիեննայի արքեպիսկոպոսի պաշտոնից։ Հռոմի պապը պաշտոնապես ընդունել է հրաժարականի դիմումը, որը Գրոյերը գրել է իր 75-ամյակի կապակցությամբ։ Գրոյերը կտրականապես հրաժարվել է հրապարակայնորեն մեկնաբանել մեղադրանքները մինչև իր մահը և եղել է ամենաբարձրաստիճան կաթոլիկ հոգևորականներից մեկը, որը ներգրավված է սեռական բռնության սկանդալներում։

Սուրբ Աթոռի խնդրանքով Գրոյերը մի քանի ամիս անցկացրել է Դրեզդենում, իսկ հետո թոշակի է անցել Սուրբ Հովսեփի վանքում։ Նա մահացել է Սանկտ Պյոլտենում 83 տարեկան հասակում և թաղվել Ավստրիայի Մարիենֆելդ քաղաքի Ցիստերցյան գերեզմանատանը։

## Սանկտ Պյոլթեն ճեմարան
Սենտ Պյոլթենի եպիսկոպոս Կուրտ Կրենը հրաժարական է տվել 2004 թվականին մանկական պոռնոգրաֆիայի սկանդալից հետո, որը ենթադրաբար ներբեռնել էր ճեմարանի ուսանողը։ Ճեմարանականներից մեկի համակարգչում հայտնաբերվել է մինչև 40000 լուսանկար և մի շարք պոռնոֆիլմեր, այդ թվում՝ մանկական պոռնոգրաֆիա։ Կրենի արձագանքը, որը միջադեպն անվանել է «մանկական կատակ», վրդովեցրել է լայն հանրությանը։

Հովհաննես Պողոս II-ը հրամայել է հետաքննել մեղադրանքները, և Կրենն ինքնակամ հրաժարական է տվել։

## Հասարակական կարծիք
Եկեղեցու առաջնորդները 2004 թվականին հայտարարել են, որ սկանդալի արդյունքում մի շարք ավստրիացի աշխարհականներ լքել են կաթոլիկ եկեղեցին։

## Ծանոթագրություններ

Կատեգորիա:Կաթոլիկությունն Ավստրիայում
Կատեգորիա:Սկանդալներ
TQG

«**TQG**» («Te Quedó Grande»), կոլումբիացի երգչուհիներ Կարոլ Ջիի և Շակիրայի երգը։ Թողարկվել է 2023 թվականի փետրվարի 24-ին Universal Music Latino լեյբլում որպես Կարոլ Ջիի  «*[[Mañana Será Bonito]]*» (2023) չորրորդ ստուդիական ալբոմի հինգերորդ սինգլ։

## Պատմություն
Կոլումբացի երգչուհիներ Կարոլ Ջիի և Շակիրայի համագործակցության մասին առաջին լուրերը սկսել են շրջանառվել 2023 թվականի հունվարին։ Փետրվարի 14-ին Շակիրան սոցիալական ցանցերում շնորհավորել է Կարոլ Ջիին ծննդյան օրվա կապակցությամբ ճիշտ այնպես, ինչպես նա դա արել էր Bizarrap-ի հետ իր նախորդ համագործակցության դեպքում՝ նրա երաժշտական սեսիաների 53 հատորի համար։ Հաղորդվել է, որ երգը պարունակում է ուղերձներ նրանց նախկին սիրելիներին՝ պուերտոռիկացի ռեփեր Անուել ԱԱ-ին և իսպանացի ֆուտբոլիստ, աշխարհի չեմպիոն Ժերար Պիկեին։

## Արձագանքներ
Guardian-ից Ալեքսիս Պետրիդիսը բարձր է գնահատել եթերային մթնոլորտը, որն ունի «TQG»-ն, սակայն նշել է, որ «անկեղծ ասած, այն մի քիչ քաղցրմեղցր է»։ Rolling Stone-ից Էռնեստո Լեխները երգը կոչեմ է «անբավարար»՝ հայտարարելով. «Կոլումբիական կուռք Շակիրայի հետ բրա երկար սպասված «TQG» թրեքը անբավարար է թվում՝ հատկապես հաշվի առնելով, որ այն հայտնվել է ԶԼՄ-ներում տեղի ունեցած այն կրկեսից ընդամենը մի քանի շաբաթ անց, որը շրջապատել էր Շակիրայի նոր թրեքը  Bizarrap-ի հետ»։

## Հիթ-շքերթներ
«TQG» երգը Billboard Hot 100 հիթ-շքերթում ընդգրկվել է  2023 թվականի մարտի 11-ին՝ զբաղեցնելով  7-րդ հորիզոնականը և դառնալով Կարոլ Ջիի առաջին և Շակիրայի  վեցերորդ հիթը, որը հայտնվել է Թոփ-10-ում։

Billboard Hot Latin Songs հիթ-շքերթում երգն ընդգրկվելու առաջին շաբաթում զբաղեցրել է առաջին հորիզոնականը՝ դառնալով այդ հիթ-շքերթում Կարոլ Ջիի վեցերորդ (առաջինը եղել է 2018 թվականին) և Շակիրայի տասներեքերորդ հիթը (1998 թվականից)։

Billboard Global 200-ում երգըն ընդգրկվել է 2023 թվականի մարտի 11-ի շաբաթվա ընթացքում՝ զբաղեցնելով առաջին հորիզոնականը և դառնալով ինչպես Կարոլ Ջիի, այնպես էլ Շակիրայի առաջին երգը համաշխարհային հիթ-շքերթում

## Charts

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:Շակիրայի երգեր
Որթատունկի խաչ

մինի|Սուրբ Նունեի խաչ
**Որթատունկի խաչ** (), հայտնի է նաև որպես **[[Վրաստան|վրացական]] խաչ** կամ **[[Նունե|Սուրբ Նունեի]] խաչ**, Վրաց ուղղափառ եկեղեցու գլխավոր խորհրդանիշն է և ոչ ստույգ տվյալներով թվագրվում է մ.թ. 4-րդ դարով, երբ քրիստոնեությունը դարձել է պաշտոնական կրոն Վիրքի Թագավորությունում (Քարթլի)։

## Նախապատմություն
Որթատունկի խաչը ճանաչելի է իր փոքր-ինչ իջեցված հորիզոնական ճյուղերով։ Ավանդական աղբյուրները խաչի այս անսովոր ձևը վերագրում են Կապադովկիայից մի կնոջ՝ սուրբ Նունեին, ով 4-րդ դարի սկզբին քրիստոնեություն է քարոզել Վիրքում (համապատասխանում է ժամանակակից հարավային և արևելյան Վրաստանին, հյուսիսարևելյան Թուրքիային)։ Ըստ լեգենդի նա որթատունկի խաչն ստացել է Մարիամ Աստվածածնից (կամ, որպես տարբերակ, նա ինքն է ստեղծել այն Մցխեթի () ճանապարհին) և ամրացրել է այն՝ դրա մեջ հյուսելով իր սեփական մազերը։ Նունեն այդ խաչով եկել է Վրաստան իր առաքելությամբ։ Այնուամենայնիվ, խաչի ծանոթ պատկերն իր յուրովի իջեցված ուսերով հայտնվել է միայն վաղ ժամանակակից դարաշրջանում։

Ըստ ավանդական վկայությունների՝ Սուրբ Նունեի խաչը պահվել է Մցխեթայի Սվետիցխովելի տաճարում (՝ կենարար սյուն) մինչև 541 թվականը։ Պարսկական արշավանքների ժամանակ այն տեղափոխվել է Հայաստան և մնացել է այնտեղ այնքան ժամանակ, մինչև Դավիթ Դ Շինարարը 1124 թվականին մուսուլմաններիվ գրավել է հայկական Անի քաղաքը և խաչը բերել է Մցխեթա։ Վրաց Վախթանգ III թագավորը խաչը տեղադրել է հատուկ ծրարի մեջ՝ Սուրբ Նունեի կյանքի տեսարաններով զարդարված։ 1720-ական թվականներին, երբ Վրաստանը ենթարկվել է պարսկական և օսմանյան () արշավանքների, խաչը տեղափոխվել է ավելի անվտանգ շրջան՝ վրացական լեռնաշխարհում գտնվող Անանուր ()։ Այնտեղից վրացի եպիսկոպոս Տիմոթեոսը խաչը բերել է վրաց գաղթական իշխան Բաքարին (), ով ապրում էր Մոսկվայում, իսկ հետո՝ Լիսկովոյում ()։ Վրաց թագավոր Հերակլ II - ը   () փորձել է Բաքարի ընտանիքից վերադարձնել Վրաստանի մասունքը, սակայն ապարդյուն։ 1801 թվականին Բաքարի թոռը՝ Գեորգին (), խաչը նվիրել է ռուս Ալեքսանդր I ցարին, ով 1802 թվականին այն վերադարձրել է Վրաստանին՝ Վրաստանի՝ Ռուսական կայսրության կազմի մեջ մտնելու կապակցությամբ։ Այդ ժամանակից ի վեր խաչը պահվել է Վրաստանի Թբիլիսի քաղաքի Սիոնի Մայր տաճարում։

## Պատկերասրահ

Պատկեր:St-nino.jpg|Սուրբ Նունե
Պատկեր:SaintNinoCross.jpg|Խաղողի որթատունկի խաչ Թբիլիսիի Սիոնի Մայր տաճարում
Պատկեր:Nino's_cross_Tbilisi_26_(8897914834).jpg|Սուրբ Նունեի խաչը Ծմինդա Սամեբա տաճարում, Թբիլիսի
Պատկեր:VardziaGrapevineCross.JPG|Վրաստանի Վարձիա քարանձավային վանքի դռան վրա խաղողի խաչի ներդիրներ
Պատկեր:Flag_of_Ninotsminda_Municipality.svg|Նինոծմինդա շրջանի դրոշ
Պատկեր:Flag_of_Kaspi_Municipality.svg|Կասպի շրջանի դրոշ


## Գրականություն
* Ilma Reißner: *Kirche unter dem Weinrebenkreuz.* In: *Der Christliche Osten.* Bd. 51, 1996, , S. 77–97.
* Peter Hauptmann: *Unter dem Weinrebenkreuz der heiligen Nino. Kirchengeschichte Georgiens im Überblick.* In: *Kirche im Osten.* Bd. 17, 1974, , S. 9–41.

## Արտաքին հղումներ
* Քրիստոնեական խաչ (կրոնական խորհրդանշան)
* Խաչքար

## Ծանոթագրություններ

Կատեգորիա:Խաչեր
Կատեգորիա:Կրոնական խորհրդանիշներ
Կատեգորիա:Վրաստանի պետական խորհրդանիշեր
Կատեգորիա:Վրաց ուղղափառ եկեղեցի
Կատեգորիա:Քրիստոնեական մասունքներ
Կատեգորիա:Քրիստոնեությունը Վրաստանում
Gate Tower Building

մինի|Ելք դեպի Ումեդա
աջից|մինի|Ճանապարհի տեսքը ներքևից
, 16-հարկանի գրասենյակային շենք Ֆուկուսիմա-կուում (Օսակա, Ճապոնիա), որը հատկանշական է նրանով, որ ուղիղ նրա միջով անցնում է մայրուղի։

## Նկարագրություն
Շենքը գլանաձև է, կառուցված է երկաթբետոնից, կառույցի հիմքում կրկնակի միջուկ է։ Ճանապարհը (Հանշին արագընթաց մայրուղու համակարգի մաս) անցնում է ուղիղ շենքի միջով՝ զբաղեցնելով 5-րդից 7-րդ հարկերը ներառյալ։ Շենքում գործող վերելակները (դրանք 4-ն են), կանգ չեն առնում այդ հարկերում (4-րդից հետո անմիջապես գալիս է 8-րդը)։ Մայրուղին ու շենքը ոչ մի տեղ չեն հպվում. այս առումով մայրուղին ավելի շատ նման է շենքի մեջ եղած բացվածքի միջոց կառուցված սեփական հենարաններով կամրջի։ Թունելի պատերը, որով անցնում է մայրուղին, ունեն ձայնամեկուսացման անհրաժեշտ մակարդակ։ *Gate Tower Building*-ի տանիքում կա ուղղաթիռների վայրէջքի համար նախատեսված հարթակ։

## Ստեղծման պատմություն
Հողակտորի սեփականության իրավունքը դեռևս Մեյձի ժամանակաշրջանի (1868-1912) սկզբից պատկանել է փայտով և փայտածուխով զբաղվող մի ընկերության, սակայն աստիճանական անցումը վառելիքի այլ աղբյուրների հանգեցրել է այս ընկերության վիճակի վատթարացմանը և շինությունների խարխլմանը։ 1983 թվականին որոշվել է մասնակի քանդել և վերակառուցել այդ շրջանում գտնվող շենքերը՝ մասամբ կիսավերության և անհրաժեշտ արդիականացման պատճառով, բացի այդ, նույն շրջանում նախատեսվում էր կառուցել Հանշին արագընթաց մայրուղին։ Սակայն այն ժամանակ գործող շինարարական կանոնները անհնարին էին դարձնում նույն տեղում շենք և ճանապարհ կառուցելը։ Մոտ 5 տարվա բանակցությունները հողի սեփականատերերի, *Hanshin Expressway* կորպորացիայի և քաղաքային կառավարության միջև հանգեցրին ընթացիկ ծրագրի իրականացմանը։

Այդ իսկ պատճառով 1989 թվականին վերանայվեցին մայրուղիների շինարարության տեղական օրենքները, քաղաքների նախագծման մասին օրենքները, ինչպես նաև քաղաքը վերապլանավորելու և քաղաքաշինական օրենսգրքերը՝ ապահովելով այսպես կոչված Ռիտաի Դո-ռո Սեյդո () բազմամակարդակ ճանապարհային համակարգը, որը թույլ է տալիս շենքերը և ճանապարհային ցանցը միավորել մեկ տարածքում։ Այս համակարգն ի սկզբանե նախագծված էր Տոկիոյի Տորանոմոնո գործարար թաղամասի անմիջական մերձակայքում երկրորդ օղակաձև ավտոճանապարհի կառուցումը հեշտացնելու համար, բայց այնտեղ այդպես էլ չիրագործվեց։ Փոխարենը համակարգը գործարկվեց *Gate Tower Building*-ի կառուցման ժամանակ, որը դարձավ Ճապոնիայում առաջին շենքը, որի միջով անցնում էր մայրուղի։ Ճանապարհները նման դեպքերում սովորաբար կառուցվում են գետնի տակ, և շենքերի միջով նրանց անցնելը չափազանց հազվադեպ է։

## Տեղեկություններ
* Շենքը սկսել է կառուցվել մայրուղու կառուցումից հետո (բայց մինչև նրա միջով անցուղու կառուցումը)։ Ավտոճանապարհը շահագործման է հանձնվել 1983 թվականին, երկնաքերը՝ 1992 թվականի փետրվարին, իսկ շենքի միջով անցուղին բացվել է 1992 թվականի օգոստոսին։
* Շենքում կիրառված են տեխնիկական հատուկ լուծումներ՝ այն աղմուկից և թրթռումներից պաշտպանելու համար։
* Ճանապարհը շենքի 5-րդ, 6-րդ և 7-րդ հարկերի վարձակալն է։
* Հանշին մայրուղու որոշ հատվածներ վնասվել են 1995 թվականի երկրաշարժից, սակայն *Gate Tower Building*-ը դրան բարեհաջող դիմացել է։

## Ծանոթագրություններ

## Արտաքին հղումներ
* Հոդված՝ լուսանկարներով
* Լուսանկարը մոտիկից

Կատեգորիա:Ճապոնիայի երկնաքերներ
Կատեգորիա:Օսակա պրեֆեկտուրա
Կատեգորիա:1992 հիմնադրումներ Ասիայում
Կոխ (պար)

**Կոխ պար** կամ **Հսկայի պար**, հայկական ժողովրդական կատակերգական-սպորտային պար, որում ներկայացված է երկու ըմբիշների պայքարը։ Մրցակիցները կոխի ավանդական պարն են պարում, որից հետո միայն սկսվում է մրցամարտը։ Մարտից հետո հաղթողը պարում էր «Հաղթանակի պարը»։

## Ստուգաբանում
Պարի անվանումը կապված է հայկական ազգային ըմբշամարտի Կոխի հետ և նշանակում է «պար-ըմբշամարտ»  ։

## Կատարողներ
Հայ ազգագրագետ Գ.Երզնկյանցը, նկարագրելով 1898 թվականին Լոռիում տեղի ունեցած հայկական հարսանիքը, նշում է, որ տոնախմբությունների ժամանակ հանդես են եկել մենապարերով, Զոպիի երգ-պարով և *Կոխի* մարտական պարով։

Գոտեմարտից առաջ երկու մրցակիցները կատարում են պարտադիր պար։  Պարային գործողությունը սկսվում է առաջիկա պայքարին երկու երիտասարդների փոխաբերական նախապատրաստմամբ։ Դուրս գալով հակառակ կողմերից՝ նրանք փոխանակվում են ֆիքսված հայացքներով, թևերը ծալում, լարվում կռվի մեջ։ Այնուհետև ըմբիշները հավաքվում են մեջտեղում՝ ձեռքերը տալու, որից հետո նրանք նորից ցատկում են միմյանցից, կռանում են գետնին, մենամարտից առաջ ափերը քսում գետնին։

Պայքարը տարբեր հաջողությամբ է ընթանում՝ նախ մեկը, հետո մյուսը գետնին կռում է թշնամուն։ Այնուհետև նորից շրջանաձև պտույտներ են կատարվում, որից հետո տեղի է ունենում գագաթնակետը, երբ վճռական ճակատամարտում ըմբիշներից մեկը հաղթում է երկրորդին՝ նրան պառկեցնելով գետնին։ Եթե գոտեմարտում մարզիկների ստացած միավորները հավասար են, ապա պարի համար ստացած առավելությունը դառնում է որոշիչ, և տրվում է հաղթանակ։

Վերջում հաղթողը ձեռք է տալիս պարտվողին, օգնում վեր կենալ գետնից, ըմբիշները ընկերական գրկախառնվում են, համբուրվում և գնում բուռն պարի, հաճախ «Զուռնի տրինգի» երաժշտության ներքո։

## Ծանոթագրություններ

Կատեգորիա:Ժողովրդական պարեր
Կատեգորիա:Հայկական մշակույթ
Կատեգորիա:Հայկական պարեր
Պեդրո Կուադրա

**Պեդրո Լուչիո Կուադրա** (, ), չիլիացի քաղաքական և պետական գործիչ, ճարտարագետ, աշխարհագրագետ, մանկավարժ, բանկիր, սենատոր։

## Կենսագրություն
Պեդրո Լուչիո Կուադրան ծնվել է Սանտյագոյում, 1841 թվականին։ Խոսե Կառերայի անվան ինստիտուտում ուսումնասիրել է հումանիտար գիտություններ, Չիլիի համալսարանում՝ ինժեներական դասընթացներ։ 1859 թվականին ստացել է աշխարհագրագետի և հանքարդյունաբերության ինժեների կոչում և զբաղվել Չիլիի տեղագրական և երկրաբանական քարտեզների ստեղծմամբ։ Աշխատել է 19-րդ դարի նշանավոր Ֆրանսիացի երկրաբան և աշխարհագրագետ Պեդրո Խոսե Ամադո Պիսիսի մոտ՝ Չիլիի տեղագրական և երկրաբանական քարտեզները կազմելու համար։ Գրել է «Չիլիի ֆիզիկական և քաղաքական աշխարհագրություն» գիրքը։ Հետագայում հրատարակել է «Լաս Վեգասի չորացումը Չիլիում», «Ուրվագիծ Չիլիի աշխարհագրության», «Չիլիի ֆիզիկական աշխարհագրություն» և այլն աշխատությունները։

1864 թվականին նա ընդունվել է համալսարան՝ որպես մեխանիկայի և մեքենաների կառավարման պրոֆեսոր, իսկ չորս տարի անց՝ որպես մաթեմատիկայի ֆակուլտետի գիտաշխատող, եղել է արժեթղթերի երաշխավոր բանկի կառավարիչ։

Անդամակցել է Չիլիի լիբերալ կուսակցությանը, 1870-1873, 1876-1879, 1879-1882 եղել է Չիլիի պատգամավորների պալատի անդամ, 1882-1888 և 1888-1894 թվականներին՝ Չիլիի սենատոր։

1882-1884 թվականներին եղել է Չիլիի ֆինանսների նախարար, 1886 թվականի սեպտեմբերի 18-ից նոյեմբերի 30-ը՝ Արդարադատության և հանրային կրթության նախարար, 1888 թվականին՝ Չիլիի ներքին գործերի նախարար։ Նրա ելույթները խորհրդարանում կենտրոնացած էր տնտեսական խնդիրների, կրթության և ժողովրդի կրթության վրա։

Մահացել է Չիլիի Սանտյագո քաղաքում 1894 թվականի ապրիլի 24-ին։

## Ծանոթագրություններ

## Արտաքին հղումներ
*Педро Лучио Куадра

Կատեգորիա:Չիլիի քաղաքական գործիչներ
Կատեգորիա:Ճարտարագետներ
Կատեգորիա:Աշխարհագրագետներ
Կատեգորիա:Մանկավարժներ
Կատեգորիա:Պետական գործիչներ
Վրաստանի պաշտպանության նախարարության Գեորգի Աբրամիշվիլիի անվան զինվորական հոսպիտալ

**Վրաստանի պաշտպանության նախարարության Գեորգի Աբրամիշվիլիի անվան զինվորական հոսպիտալ** (), հայտնի է նաև որպես **Գորիի զինվորական հոսպիտալ** (), Վրաստանի պաշտպանության նախարարության ենթակայության տակ գտնվող բժշկական հաստատություն, որ գտնվում է Գորի քաղաքում։ Իր ներկայիս տեսքով կենտրոնն ստեղծվել է 2006 թվականի օգոստոսի 15-ին Վրաստանի մայրաքաղաք Թբիլիսիում տեղակայված խորհրդային ժամանակաշրջանի զինվորական հոսպիտալի բազայի վրա։

Հիվանդանոցը նախատեսված է 176 մահճակալի համար և տրամադրում է ընդհանուր բժշկական ու վիրաբուժական օգնություն, ինչպես նաև շուրջօրյա շտապ օգնության ծառայություն ինչպես զինծառայողների, այնպես էլ քաղաքացիական անձանց համար։ Հիվանդանոցում ցանակացած պահի բուժվող հիվանդների մոտ 25 %-ը քաղաքացիական անձինք են։ Այն գործում է նաև որպես Թբիլիսիի պետական բժշկական համալսարանին կից ուսումնական հիվանդանոց։

## Պատմություն
Զանգվածային կորուստներով իրադարձություններին արձագանքելու հիվանդանոցի կարողությունը փորձության է ենթարկվել 2008 թվականի օգոստոսին՝ Ռուսաստանի հետ պատերազմի ժամանակ։ Բացի վրացի զինծառայողներից, Գորիում կամ նրա շրջակայքում վիրավորված քաղաքացիական անձանց մեծ մասն ի սկզբանե տեղափոխվել է Գորիի հիվանդանոց՝ բուժման նպատակով։ 2008 թվականի օգոստոսի 13-ին, տեղական ժամանակով ժամը 14:00-ի սահմաններում, ռուսական ռազմական ուղղաթիռից արձակված հրթիռը հիվանդանոցի բակում հարվածել է բժշկական անձնակազմի խմբին, ինչի հետևանքով մահացել է շտապ օգնության բաժանմունքի բժիշկ Գեորգի Աբրամիշվիլին, որը նախորդ չորս օրերին վիրահատել էր ռազմական գործողությունների ընթացքում վիրավորված մարդկանց։ Մարդու իրավունքների պաշտպանությունը խոստովանել է, որ հիվանդանոցի վրա հարձակումը, որը հստակ նշված էր «Կարմիր խաչով», «միջազգային մարդասիրական իրավունքի լուրջ խախտում էր»։ Հիվանդանոցն Աբրամիշվիլիի անունն ստացել էր 2013 թվականի օգոստոսին։

## Ծանոթագրություններ

Կատեգորիա:2006 հիմնադրումներ Վրաստանում
Կատեգորիա:Հիվանդանոցներ
Կատեգորիա:Ռազմական հիվանդանոցներ
Կատեգորիա:Ռուս-վրացական պատերազմ
Կատեգորիա:Վրաստանի շենքեր և կառույցներ
Էդուարդո Բարիոս

**Էդուարդո Բարիոս** (, ), չիլիացի բանաստեղծ, արձակագիր, պատմվածքագիր և դրամատուրգ, Չիլիի գրականության ազգային մրցանակի դափնեկիր։

## Կենսագրություն
Էդուարդո Բարիոսը ծնվել է 1884 թվականի հոկտեմբերի 25-ին։ Հոր մահից հետո՝ 5 տարեկանում, նրա ընտանիքը տեղափոխվել է Լիմա, որտեղ մնացել է մինչև 15 տարեկանը։ Դպրոցն ավարտելուց հետո ընդունվել է զինվորական ուսումնարան, սակայն որոշ ժամանակ անց թողել է ուսումը։ Իր պատանեկության մեծ մասը նա շրջել է Լատինական Ամերիկայով, ծանոթանալ տարբեր երկրների մարդկանց ապրելակերպին, ապրուստը վաստակել է տարօրինակ աշխատանքներով։ 1915 թվականին Էդուարդո Բարիոսը վերադարձել է հայրենիք, աշխատել տարբեր թերթերի ու ամսագրերի խմբագրություններում, այդ թվում՝ La Mañana, Zig Zag, revista Pacifico և revista Atenea։

1925-1959 թվականներին զբաղեցրել է տարբեր պաշտոններ կառավարությունում, եղել է կրթության նախարար (Կառլոս Իբանես դել Կամպոյի կառավարությունում (1927-1931 թթ.), աշխատել հանրային գրադարանների տնօրեն, համագործակցել տեղական մամուլի հետ։

Եղել է Չիլիի, Արգենտինայի և Բրազիլիայի գրական ակադեմիաների անդամ։

## Մատենագիտություն
* Del natural (վեպ, 1907)
* Mercedes en el tiempo (վեպ, 1910)
* Lo que niega la vida y por el decoro (վեպ, 1913)
* El niño que enloqueció de amor (վեպ, 1915)
* Vivir (պիես, 1916)
* Un Perdido (վեպ, 1917)
* Papá y mamá (վեպ, 1920)
* El Hermano Asno (վեպ, 1922)
* Páginas de un pobre diablo (վեպ, 1923)
* Y la vida sigue (վեպ, 1925)
* Tamarugal (վեպ, 1944)
* Teatro escogido (1947)
* Gran Señor y Rajadiablos (վեպ, 1948)
* Los Hombres del Hombre (1950)

## Ծանոթագրություններ

## Արտաքին հղումներ
* Eduardo Barrios

Կատեգորիա:20-րդ դարի բանաստեղծներ
Կատեգորիա:20-րդ դարի գրողներ
Կատեգորիա:Բանաստեղծներ այբբենական կարգով
Կատեգորիա:Բնօրինակում անաղբյուր հոդվածներ
Կատեգորիա:Գրողներ այբբենական կարգով
Կատեգորիա:Չիլիացի գրողներ
Օլգա Օրոսկո

**Օլգա Օրոսկո** (, ), արգենտինացի բանաստեղծուհի, ժուռնալիստ։

## Կենսագրություն
Հայրը եղելէ սիցիլիացի, մայրը՝ արգենտինացի։ Օլգան մեծացել է Բաիա Բլանկա քաղաքում, 16 տարեկանում տեղափոխվել Բուենոս Այրես։ Ավարտել է Բուենոս Այրեսի համալսարանը։ Որպես լրագրող աշխատել է մամուլում և ռադիոյում, հանդես է եկել թատրոնի բեմում։ Նա ընկերացել է արգենտինացի բանաստեղծուհի, վիպասան, թարգմանչուհի Ալեխանդրա Պիսարնիկ հետ, նրանք բանաստեղծություններ են նվիրել միմյանց։

Գրականության մեջ Օլգան պատկանում էր այսպես կոչված *երրորդ ավանգարդին*, որը ձևավորվել է սյուրռեալիզմի ազդեցության տակ։

Օլգա Օրոսկոն բազմաթիվ մրցանակների դափնեկիր, այդ թվում՝ Գաբրիելա Միստրալի անվան և Խուան Ռուլֆոյի անվան մրցանակների (1998 թ.)։ Նրա բանաստեղծությունները թարգմանվել են մի շարք եվրոպական լեզուներով։

1994 թվականին բանաստեղծուհու հայրենի քաղաքում բացվել է նրա տուն-թանգարանը, որը համարվում է մշակութային կենտրոն։ Տուն-թանգարանում պահվում Օրոսկոյի գրադարանը։

## Գրքեր
*«Հեռվից» (Desde lejos, 1946)
*«Մահ մահից հետո»  (Las muertes, 1951)
*«Վտանգավոր խաղեր»  (Los juegos peligrosos, 1962)
*«Խավարը լույս է, բայց տարբեր» (La oscuridad es otro sol 1967, արձակ բանաստեղծություններ)
*Վայրի բնության թանգարան  (Museo salvaje, 1974)
*«29 բանաստեղծություն» (Veintinueve poemas, 1975)
*«Երգեր Բերենիկեի համար» (Cantos a Berenice, 1977)
*«Անորսալի իրականություն»  (Mutaciones de la realidad, 1979
*Գիշերը ջրի վրա  (La noche a la deriva, 1984)
*«Երկնքի ստորին կողմը»  (En el revés del cielo, 1987)
*«Այս աշխարհում այս շուրթերով»  (Con esta boca en este mundo, 1994)
*«Լույսը անդունդ է» (También la luz es un abismo, 1998)
*«Անտեսանելիի բռնկումները» (Relámpagos de lo invisible, 1998)

## Գրականություն
* Torres de Peralta E. La poética de Olga Orozco: desdoblamiento de Dios en máscara de todos. Madrid: Playor, 1987
* Acercamientos a Olga Orozco/ José Brú, ed. Guadalajara: Universidad de Guadalajara, 1998
* Legaz M.E. La escritura poética de Olga Orozco: una lección de luz. Buenos Aires: Corregidor, 2010
* Lergo Martín I. Olga Orozco: territorios de fuego para una poética. Sevilla: Universidad de Sevilla, 2010
* Plöger E. Die Todesthematik im lyrischen Werk von Olga Orozco: eine intertextuelle Studie. Aachen: Shaker Verlag, 2010

## Ծանոթագրություններ

## Արտաքին հղումներ
* Стихи on line
* Стихи on line
*  Видео
* [Диссертация о творчестве Ольги Ороско, [2008]]

Կատեգորիա:20-րդ դարի բանաստեղծուհիներ
Կատեգորիա:Արգենտինացի բանաստեղծներ
Կատեգորիա:Արգենտինացի գրողներ
Կատեգորիա:Բանաստեղծներ այբբենական կարգով
Կատեգորիա:Բնօրինակում անաղբյուր հոդվածներ
Կատեգորիա:Գրողներ այբբենական կարգով
Կատեգորիա:Լրագրողներ այբբենական կարգով
Կատեգորիա:Շվեյցարացի բանաստեղծներ
Ռիկարդո Լաոս

**Ռիկարդո Լաոս** (, ), չիլիացի իրավաբան, տնտեսագետ և սոցիալ-դեմոկրատ քաղաքական գործիչ, 1990-1992 թվականներին եղել է Չիլիի կրթության նախարար, 2000 թվականի մարտի 11-ից մինչև 2006 թվականի մարտի 11-ը՝ Չիլիի 33-րդ նախագահը,

## Կենսագրություն
Ռիկարդո Լաոսը ծնվել է 1938 թվականի մարտի 2-ին։

1961 թվականին անդամագրվել է Ռադիկալ կուսակցությանը, 70-ականներին լքելէ այդ կուսակցությունը և իրեն հռչակել «անկախ ձախակոմյա»։

1973 թվականի Չիլիի պետական հեղաշրջումից անմիջապես հետո նա և իր ընտանիքը աքսորվել են Բուենոս Այրես, Արգենտինա, որտեղ նա ստանձնել է Լատինական Ամերիկայի սոցիալական գիտությունների ֆակուլտետի (FLACSO) գլխավոր քարտուղարի պաշտոնը։ Նա մեկ տարով տեղափոխվել է Միացյալ Նահանգներ, որտեղ դարձաել է Հյուսիսային Կարոլինայի համալսարանի հրավիրյալ պրոֆեսոր։ 1975 թվականին աշխատել է որպես ՄԱԿ-ի զարգացման ծրագրի խորհրդատու։ 1978 թվականին Չիլի վերադառնալուց հետո աշխատել է Արժույթի միջազգային հիմնադրամում։

1980-ականների կեսերին Լաոսը դարձել է դեմոկրատական ընդդիմության՝ Հանուն ժողովրդավարության կուսակցությունների կոալիցիայի (KPD, Concertación) առաջնորդը, բայց 1990 թվականին նա հրաժարվել է իր պաշտոնից։ 1990-ականներին նա աշխատել է տարբեր կառույցներում։

1990-1992 թվականներին եղել է Չիլիի կրթության նախարար, 1994 թվականի մարտի 11-ից մինչև 1998 թվականը՝ հանրային աշխատանքների նախարար, 2000 թվականի մարտի 11-ից մինչև 2006 թվականի մարտի 11-ը՝ Չիլիի 33-րդ նախագահը։

2006 թվականին նախագահի պաշտոնում նրան հաջորդել է Միշել Բաչելետը։

## Աշխատություններ
* La concentración del poder económico: su teoría: realidad chilena. Santiago de Chile. Del Pacífico, 1962. 181 p. 4 ediciones
* *Lagos Escobar, Ricardo; Ullrich Burckhardt, Kurt* Agricultura y tributación: dos ensayos. Santiago, Chile. Universidad de Chile, Instituto de Economía, 1965. xiv + 188 p. 2 ediciones
* La industria en Chile: antecedentes estructurales. Santiago, Chile. Universidad de Chile, Instituto de Economía, 1966. 232 p.

## Պարգևներ
*Սպիտակ Խաչի կրկնակի շքանշանակիր (Սլովակիա, 29 հունիսի 2001 թ.)
*Տոմիսլավ թագավորի շքանշան
*«Ազգային արժանիքների շքանշան» (Ալժիր)

## Ծանոթագրություններ

## Արտաքին հղումներ
*Appearances on C-SPAN
*Democracy and Development Foundation  
* Extended biography by the CIDOB Foundation  
* BBC Profile: Ricardo Lagos (January 2000)
* Lagos's undergraduate thesis: "The Concentration of Economic Power" 
* The Lagos Legacy and Chile's Upcoming Elections  The Council on Hemispheric Affairs
* Ricardo Lagos  *[[Freedom Collection]]* interview

Կատեգորիա:Բրաունի համալսարանի դասախոսներ
Կատեգորիա:Չիլիացի դիվանագետներ
Կատեգորիա:Չիլիի ղեկավարներ
Կատեգորիա:Չիլիի նախագահներ
Կատեգորիա:Չիլիի քաղաքական գործիչներ
Princess of China

**«Princess of China»** (թարգմ.՝ «Չինաստանի արքայադուստր»), բրիտանական Coldplay ռոք խմբի և բարբադոսցի երգչուհի Ռիհաննայի դուետը։ Թողարկվել է որպես  «*[[Mylo Xyloto]]*» ալբոմի չորրորդ սինգլ և ուղարկվել է ԱՄՆ հիմնական ռադիո 2012 թվականի փետրվարի 14-ին։ Ավելի ուշ այն թողարկվել է թվային ներբեռնման համար 2012 թվականի ապրիլի 13-ին։ Սինգլի ուղեկցող մինի ալբոմը, որը պարունակում է երգի ակուստիկ տարբերակը, թողարկվել է 2012 թվականի հունիսի 1-ին։ Երգն ընդհանուր առմամբ արժանացել է երաժշտական քննադատների հակասական արձագանքներին, ոմանք գովաբանել են Մարտինի և Ռիհաննայի համագործակցությունը, մյուսները քննադատել են այն ընդհանրական և ձանձրալի լինելու համար։ Երգը հաջողություն է ունեցել միջազգային չարթերում ամբողջ աշխարհում։ Այն հասել է 20-րդ հորիզոնականին ամերիկյան Billboard Hot 100 հիթ-շքերթում և չորրորդ հորիզոնականին UK Singles Chart-ում։ Այն նաև հայտնվել է լավագույն տասնյակում ավստրալական և նորզելանդական չարթերում և հինգ այլ միջազգային չարթերում։

## Քննադատություն
Երգն ստացել է խառը արձագանքներ երաժշտական քննադատների կողմից։ NME-ի գրախոսը նշել է, որ «Princess of China»-ն փորձ է՝ հնչել հնարավորինս փոփ ուղղվածության։ Ջոշ Իլսը Rolling Stone-ի համար իր ակնարկում գրել է, որ «Princess of China»-ը բալլադ է կորստի և ափսոսանքի մասին, իսկ գլխավոր դերում Ռիհաննան է։ The Huffington Post-ի Ջուդա Ջոզեֆը գովել է երգը և նշել, որ այն, ամենայն հավանականությամբ, կընտրվի որպես սինգլ՝ եթեր ստանալու համար և պարզապես այն պատճառով, որ այն պարզապես չափազանց լավն է։ Daily Telegraph-ից Նիլ Մաքքորմիկը դրական է արտահայտվել երգի մասին և արդյունավետ է համարել համագործակցությունը՝ գրելով, որ հարուստ տեքստը հետաքրքիր նրբերանգներ է բացահայտում նրա քաղցր, բայց կոշտ վոկալում, բայց հենց Մարտինի անգլիական հոգեկերտվածքն է իսկապես ավելացնում խորություն։ Billboard-ից Ջեյսոն Լիպշուտցն այն անվանել է վերջին ժամանակների ամենաէպիկական երգը բաժանման մասին։

## Տեսահոլովակ
Տեսահոլովակը նկարահանվել է 2012 թվականի մարտին Լոս Անջելեսում։ Հոլովակի ռեժիսորներն են Ադրիա Փեթին և Ալան Բիբբին։ Ռիհաննան տեսահոլովակում իր կերպարը նկարագրել է որպես «գեյշա-գանգստա-գոթ»։ 2012 թվականի ապրիլի 17-ից սկսած՝ տեսահոլովակի համերգային տարբերակը սկսել է ցուցադրվել խմբի հետևում, երբ նրանք կատարում էին երգը իրենց հյուսիսամերիկյան  «*Mylo Xyloto*» շրջագայության ժամանակ։ Տեսահոլովակի շրջագայության ժամանակ նկարահանված տարբերակում Ռիհաննան պատկերված է երկու տարբեր կոստյումներով և եղունգների համար նախատեսված ոսկյա զարդերով։ Այն պարունակում է չինական տարբեր ֆիլմերի տեսողական հղումներ, այդ թվում՝ «Կռացող վագր, թաքնված վիշապ» և «Հերոս», «Թռչող դաշույնների տունը» և «Ոսկե ծաղկի անեծքը»։ Տեսահոլովակը պաշտոնապես թողարկվել է 2012 թվականի հունիսի 2-ին։

## Երգացանկ

## Հիթ-շքերթներ և հավաստագրումներ

### Շաբաթական հիթ-շքերթներ

### Տարեկան հիթ-շքերթներ

### Հավաստագրեր

## Թողարկման պատմություն

## Ծանոթագրություններ

Կատեգորիա:2011 երգեր
Կատեգորիա:Քոլդփլեյի երգեր
Դոնալդ Թրամփի դատավարություն

2023 թվականի մարտի 30-ին, Մանհեթենի երդվյալ դատավորների մեծ ատյանը () մեղադրանք է առաջադրել 2017-2021 թվականներին Միացյալ Նահանգների նախագահ Դոնալդ Թրամփին 2016 թվականի նախագահական ընտրություններից առաջ պոռնոդերասանուհի Սթորմի Դենիելսին գումար վճարելու հետ կապված սկանդալում՝ իր ենթադրյալ դերի համար։

Սա պատմության մեջ առաջին դեպքն է, երբ ԱՄՆ նախկին կամ ներկայիս նախագահի դեմ քրեական գործ է հարուցվում։

Թրամփին մեղադրանք է առաջադրվել ֆինանսական փաստաթղթերի կեղծման համար (փաստաթղթերի համար վճարումը տրվել է որպես վճարում իրավաբանական ծառայությունների դիմաց։ Մեղադրանքները ի սկզբանե գաղտնազերծվել են և հանրությանը ներկայացվել ապրիլի 4-ին, երբ Թրամփը հայտնվել է Մանհեթենի քրեական դատարանում։ Թրամփին մեղադրանք է առաջադրվել 34 կետով։ Դրա համար առավելագույն պատիժը կարող է լինել 4 տարի ազատազրկում, թեև սովորաբար նման առաջին հանցագործությունը չի դատապարտվում իրական ժամկետով։ Դատարան ներկայանալիս Թրամփից մատնահետք են վերցրել, սակայն նրան չեն նկարել։ Դատարանում Թրամփը իրեն մեղավոր չի ճանաչել։

Դատարանում հայտնվելուց հետո Թրամփը վերադարձել է իր Մար-ա-Լագո առանձնատուն և խոսքով դիմել իր կողմնակիցներին՝ վրդովմունք հայտնելով իր դեմ ներկայացված մեղադրանքների կապակցությամբ։

2023 թվականի դեկտեմբերի 4-ին Թրամփը կրկին պետք է ներկայանա դատարան։

2024 թվականի մայիսի 30-ին դատարանը Թրամփին մեղավոր է ճանաչել բոլոր մեղադրանքներով։ Նա դարձել է ԱՄՆ առաջին նախագահը, որ դատապարտվել է հանցագործության համար։

## Ծանոթագրություններ

Կատեգորիա:2023
Կատեգորիա:ԱՄՆ-ի իրավունք
Կատեգորիա:ԱՄՆ-ի նախագահական ընտրություններ 2016
Կատեգորիա:ԱՄՆ-ի քաղաքականություն
Կատեգորիա:Դոնալդ Թրամփ
Ռիկարդո Պալմա

**Ռիկարդո Պալմա Սորիանո** (), ), պերուացի գրող, գիտնական, գրադարանավար։

## Կենսագրություն
Իր կարիերայի սկզբում Ռիկարդո Պալման որպես սպա ծառայել է Պերուի ռազմաճակատում, այնուհետև ընտրել է լրագրողի և քաղաքական գործչի մասնագիտությունները։ Մեծ հռչակ է ձեռք բերել Պերուի փոխթագավորության () իսպանական ինկվիզիցիայի մասին գրքեր գրելուց հետո։

Հետագայում Ռիկարդո Պալման աշխատել է որպես տնօրեն Պերուի ազգային գրադարանում ընդհուպ մինչև իր մահը` 1919 թվականը։ Իր աշխատակիցներից մեկն է եղել ապագա նշանավոր հնագետ Խուլիո Տելյոն։ Երկրորդ Խաղաղօվկիանոսյան պատերազմից հետո 1881 թվականին չիլիական օկուպացիայի ժամանակ կողոպտումից հետո նա հաջողությամբ վերանորոգել է գրադարանը։ Լինելով Չիլիի այն ժամանակվա նախագահ Դոմինգո Սանտա Մարիայի մտերիմ ընկերը՝ նրան հաջողվեց վերադարձնել Չիլիից շուրջ 10 000 գիրք, և գրադարանը նորից դարձավ Հարավային Ամերիկայի լավագույններից մեկը։

Նրա հեղինակային գործունեության հիմքը դարձել է իր իսկ մտածած ժանրի` «()» («Պերուական ավանդության») զարգացումը։ Պերուական ավանդությունը գրքերի շարք է, որոնցում ամփոփված են վաղ գաղութային Պերուից սկսած մինչև Հանրապետական Պերուի պատմությունն ընդգրկող ժամանակաշրջանը։ Այն իրենից ներկայացնում է գեղարվեստական պատմական գրականությունը, որտեղ իրական պատմական փաստերը սերտորեն կապված են հեղինակի մտածված սյուժեի հետ։ Հեղինակը «Պերուական ավանդության» 12 հատորը հրատարակել է 1872-1910 թվականներին։

Ռիկարդոն հուղարկավորված է Հովիվ Մաթիաս Մաեստրոյի գերեզմանատանը։

Լիմայում Ռիկարդո Պալմայի պատվին է անվանվել համալսարանը և միջնակարգ դպրոցը։ Ռիկարդո Պալմայի դիմանկարը տեղադրվել է շրջանառությունից դուրս եկած 10 և 500000 ինտի թղթադրամների վրա։

## Ծանոթագրություններ

Կատեգորիա:Պերուացի գրողներ
Կատեգորիա:Պերուի քաղաքական գործիչներ
Կատեգորիա:Պերուացի լրագրողներ
Թուլուզ (շրջան)

**Թուլուզի շրջան** (ֆր․՝ Arrondissement de Toulouse), վարչական շրջան Ֆրանսիայի Օքսիտանիա երկրամասի Վերին Գարոն դեպարտամենտում։ Ունի 225 համայնք։ Զբաղեցնում է 2538,9 քառակուսի կիլոմետր տարածք, 2016 թվականի տվյալներով բնակչության թվաքանակը եղել է  1․049․948
։

## Պատմություն
Թուլուզի շրջանը կազմավորվել է 1800 թվականին։ 2017 թվականի հունվարին նրա համայնքներից Օրայնը փոխանակվել է Մյուրե շրջանի Էնյե համայնքի հետ։

2015 թվականին Ֆրանսիայում տեղի ունեցած կանտոնների վերակազմավորման արդյունքում Թուլուզի շրջանում ձևավորվել են հետևյալ կանտոնները

# Բլանյակ
# Կադուր
# Կարման
# Կաստանե-Տոլոզան
# Ֆրոնտոն
# Գրենադա
# Լանտա
# Լեգևեն
# Մոնաստրուք լա Կոնսեիլե
# Մոնժիսկար
# Նելու
# Ռևել
# Թուլուզ-1
# Թուլուզ-2
# Թուլուզ-3
# Թուլուզ-4
# Թուլուզ-5
# Թուլուզ-6
# Թուլուզ-7
# Թուլուզ-8
# Թուլուզ-9
# Թուլուզ-10
# Թուլուզ-11
# Թուլուզ-12
# Թուլուզ-13
# Թուլուզ-14
# Թուլուզ-15
# Տուռնեֆյոյ
# Վերֆեյ
# Վիլֆրանշ դը Լորագե
# Վիլմյուր սյուր Տառն

## Ծանոթագրություններ

## Արտաքին հղումներ
* Toulouse sobre el Instituto Nacional de Estadística y de Estudios Económicos de Francia (INSEE, ֆրանսերեն)

Կատեգորիա:Ֆրանսիայի շրջաններ
Կատեգորիա:Ֆրանսիայի վարչական բաժանում
Էլիզաբեթ Աբրահամյան

**Էլիզաբեթ Արամի Աբրահամյան** (, ), Ռուսաստանը ներկայացնող հայ սեղանի թենիսիստուհի, Ռուսաստանի ազգային հավաքականի անդամ։ Ռուսաստանի վեցակի չեմպիոն՝ մենախաղում (2022, 2023), զուգախաղում (2023), խառը (2022) և թիմային (2020, 2022) կարգերում։ Երիտասարդների (մինչև 19 տարեկանների) Եվրոպայի 2021 թվականի առաջնության կրկնակի չեմպիոն՝ մենախաղում և զուգախաղում։ Ռուսաստանի սպորտի վարպետ։

## Կենսագրություն
Էլիզաբեթ Աբրահամյանը ծնվել է 2003 թվականի ապրիլի 29-ին՝ Երևանում։ Այժմ բնակվում է Ռուսաստանի Նիժնի Նովգորոդ քաղաքում։ Մարզվում է Սերգեյ Բրուսինի մոտ։

Ռուսաստանի սեղանի թենիսի ֆեդերացիայի 2021-2022 մրցաշրջանի ակումբային առաջնությունում նա հանդես է եկել «Ռոդինա-ՖՆՏ-ԱՕ» ակումբի կազմում և ֆրանսիական Միացյալ ՊՐՈ լիգայի (A և B) «Alliance Nimes-Montpellier» ակումբում։

2023 թվականի Ռուսաստանի առաջնությունում, որը կայացել է մարտին Օրենբուրգում, Էլիզաբեթ Աբրահամյանը նվաճել է 4 մեդալ՝ 2 ոսկե և 2 բրոնզե։ Անհատական պայքարի եզրափակիչ խաղում նա 4-0 հաշվով հաղթել է Սամարան ներկայացնող Մարիա Տայլակովային։ Մյուս «ոսկին» նա նվաճել է կանանց զուգախաղում, որտեղ նրա զուգընկերն էր Եկատերինա Զիրոնովան։

## Ծանոթագրություններ

## Արտաքին հղումներ
* 
* 
* 

Կատեգորիա:Հայ սեղանի թենիսիստներ
Կատեգորիա:Սեղանի թենիսի Ռուսաստանի չեմպիոններ
Սափերավի

**Սափերավի** (; բառացիորեն «գունավորել, երանգավորել, գույն տալ»), ուշ հասունացող թթու խաղողի  տեխնիկական (գինու) տեսակ, որ ծագում է Կախեթից () ու բնորոշ Է Վրաստանին։ Այնտեղ դրանից պատրաստում են տարածաշրջանի ամենահայտնի գինիներից շատերը։ Սափերավին աճում է նաև Ռուսաստանում և ավելի փոքր քանակությամբ՝ Հայաստանում, Մոլդովայում, Ուկրաինայում, Ուզբեկստանում, Ադրբեջանում, Ավստրալիայում։

## Հոմանիշներ
Սափերավին հայտնի է նաև որպես Դիդի Սափերավի, Կլայնբերիգեր, Ներկի խաղող, Պատառա Սափերավի, Սափարավի, Կախեթի Սափերավի, Սափերաիբի, Կախեթ Սափերավի, Սկոփերավի, Զափերավի, Մեշկուրի Սափերավի։

## Բնութագիր
Հատապտուղները միջինից մեծ են, էլիպսաձեւ կամ կլոր՝ կախված տեսակից, մուգ կապտավուն են, բարակ, ամուր կեղևով։ Հասունացման ժամկետը մոտ 5 ամիս է, բերքատվությունը՝ չափավոր։ Տերեւները միջին մեծության են, խոշոր եւ կլորացված, 3-5 բլթակներով կամ գրեթե մեկ ամբողջական կտոր՝ բարձրացված եզրերով։ Կոթունի հատվածը բաց է, թաղածածկ կամ քնարաձև։ Խաղողի տերևի ստորին մակերեսի թանձրացումը խիտ է, սարդոստայնային։ Երկսեռ ծաղիկ։ Միջին չափի ողկույզ, լայնակոն, ճյուղավորված, չամրացված, ողկույզի ոտքը մինչև 4,5 սմ։ Ողկույզի միջին քաշը 93-99 գրամ։

Սափերավիից ստացվում է հյութեղ գինի՝ բնորոշ փնջով, ներդաշնակ համով և հաճելի տտիպությամբ։ Դրա ալկոհոլային ուժը տատանվում է 10,5-ից 12,5 %-ի սահմաններում, մինչդեռ տիտրվող թթվայնությունը տատանվում է 5-ից 7 %-ի սահմաններում։ Սափերավի խաղողից պատրաստում են շատ թունդ կարմիր գինիներ, որոնք համապատասխան են երկարացված ծերության համար։ Այն կարող է պարունակել ալկոհոլի բարձր մակարդակ, և այն հաճախ խառնվում է ավելի թեթեւ տեսակների հետ։ Այսօր այն ամենատարածված վրացական կարմիր խաղողի տեսակն է՝ ընդհանուր արտադրության առումով։

Սափերավին դիմացկուն տեսակ է, որը հայտնի է ծայրահեղ ցուրտ եղանակին դիմակայելու ունակությամբ, չնայած դրա ձմեռային դիմացկունությունն ավելի ցածր է քան սպիտալ ռքածիթելի (վրաց.՝ რქაწითელი 
Պատկեր:Saperavibunch.jpg|Սափերավի, որն աճում է Մոլդովայի Պուրկարի խաղողի այգիներում
Պատկեր:Stamp_of_Georgia_-_2009_-_Colnect_293065_-_Saperavi_grape.jpeg|Վրաստանի նամականիշ, 2009 թվական, Սափերավի խաղող
Պատկեր:Saperavi.jpg|Սափերավի
Պատկեր:Saperavi_Moldova_1994.jpg|Սափերավի Մոլդովայից, 1994 թվական


## Տես նաև
* Գինեգործությունը Վրաստանում - տնտեսական գերակա ոլորտ Վրաստանում
* Ռքածիթելի - վրացական թանկարժեք գինու խաղողի տեսակ

## Ծանոթագրություններ

## Գրականություն
* Pierre Galet: *Dictionnaire encyclopédique des cépages.* Hachette, Paris 2000, .

## Արտաքին հղումներ
* Saperavi Infographic

Կատեգորիա:Գինեգործություն
Կատեգորիա:Խաղողագործություն ըստ երկրի
Կատեգորիա:Խաղողի սորտեր
Կատեգորիա:Վրաստանի գինեգործություն
Կատեգորիա:Վրացական գինիներ
Կատեգորիա:Վրացական խոհանոց
Կատեգորիա:Վրացերեն բառեր և արտահայտություններ
Լանգեդոկ-Ռուսիյոն

**Լանգեդոկ-Ռուսիյոն** (․ ; ․ ˌleŋɡɔˈðɔk ruseˈʎu, ), Ֆրանսիայի նախկին վարչական տարածաշրջան, որը 2016 թվականի հունվարի 1-ից միավորվել է Միջին Պիրենեյան մարզի հետ՝ կազմավորելով Օքսիտանիա երկրամասը։ Զբաղեցնում է 27 376 քառակուսի կիլոմետր տարածք։ Ընկած է Ֆրանսիայի ծայր հարավում՝ սահմանակցելով Պրովանս-Ալպեր-Լազուրե ափ, Ռոն-Ալպեր, Օվեռն, Միջին Պիրենեյան երկրամասերին, Իսպանիային, Անդորրային։ Հարավում սահմանագծի մի հատված էլ ձգվում է Միջերկրական ծովի ափով։ Կազմված է հետևյալ հինգ դեպարտամենտներից՝ Օդ, Գար, Էրո, Լոզեր, Արևելյան Պիրենեյներ։ Բնակչության աճի տեմպով Լանգեդոկ-Ռուսիյոնն առաջին տեղն է գրավում Ֆրանսիայի տարածաշրջանների շարքում․ վերջին ժամանակաշրջանում արձանագրված աճի տեմպը պահպանվելու դեպքում 2030 թվականին, մոտավոր հաշվարկներով, կունենա 3 միլիոն 300 հազար բնակիչ՝ 26 տոկոսով գերազանցելով բնակչության թվաքանակի 2000 թվականի ցուցանիշը։ Արձանագրված աճը հիմնականում ներքին միգրացիայի արդյունք է, իսկ բնակչության բնական աճը գտնվում է բավականին ցածր մակարդակի վրա։

2012 թվականի տվյալներով Լանգեդոկ-Ռուսիյոնում տարեկան ստեղծվում է €63,9 միլիարդ եվրոյի (US$82.2 միլիարդ ամերիկյան դոլարի) համախառն ներքին արդյունք։ Տարածաշրջանն առաջին հերթին հռչակվել է գինեգործությամբ։

## Պատմություն
Տարածաշրջանը Ֆրանսիայի կազմի մեջ է մտել 1271 թվականից, Ալբիգոյան խաչակրաց արշավանքի արդյունքում։

## Ծանոթագրություններ

## Արտաքին հղումներ
* Languedoc-Rosellón La pequeña Francia del sur - Sitio web oficial de Francia 
* Comité Regional de Turismo de Languedoc-Rosellón (en inglés)
* Web oficial del Consejo Regional (en francés)
* Montpellier y el sur de Francia (en inglés)
* The Languedoc-Roussillon region and its main tourist sites. (en inglés)
* La SeptimaNO - Plataforma contra la denominación de la región como «Septimania» (en francés)
* La región de Languedoc-Rosellón
* Languedoc-Rousillon : Languedoc: a week in which you get to play the action hero  official French website (in English)
* Regional Council of Languedoc-Roussillon (in French)

Կատեգորիա:Բնօրինակում անաղբյուր հոդվածներ
Կատեգորիա:Ֆրանսիայի երկրամասեր
Կատեգորիա:Ֆրանսիայի վարչական բաժանում